﻿ Áraink | Kisvakond Családi Napközi | Budapesten Óbuda szívében
Heti 2 nap 29.000 forint/hó + étkezés*
Heti 3 nap 43.000 forint/hó + étkezés*
Heti 4 nap 57.000 forint/hó + étkezés*
Heti 5 nap 71.000 forint/hó + étkezés*
Heti 5 nap AKCIÓS ÁRON 65.000 forint/hó + étkezés*
*A napi négyszeri, gyümölcsben és zöldségben gazdag bölcsődei étkezés ára 650 Ft/nap
*A sószobát mindenki korlátlanul használhatja
Kaució és egyéb rejtett vagy járulékos díj vagy költség nincs. A gyermek kora
reggeltől (7 óra!) akár este 6 óráig maradhat, amiért - sok más hellyel ellentétben - semmilyen
felárat nem számítunk fel és nem fogunk szigorú tekintettel nézni az 17.45-kor érkező szülőkre
sem. A nyitva tartási idő alatt ténylegesen szolgáltatunk, nem várjuk el, hogy a dolgozó szülők
már fél ötkor elvigyék a gyermeket.
A megadott árak megkezdett ellátási napokra vonatkoznak. Félnapos ellátást nem kínálunk.
Néhány szülői visszajelzés a közelmúltból:
"Nagyon jó volt a fiatalos légkör. A sok vidám zene, játék miatt olyan igazi otthoni volt a hangulat."
"Mindent köszönünk. Az oviban csodájára járnak a fiunknak, hogy hol tanult meg így viselkedni, enni, normálisan játszani. Ja, és sírás nélkül egy perc alatt ottmaradt az oviban. Köszönjük!"
"Kedves Kisvakond Bölcsi csapata!
Nagyon sok élménnyel lettünk gazdagabbak a Nálatok eltöltött csaknem 1 év alatt. Nagyon köszönünk szépen mindent, a sok kedvességet, a jó tanácsokat, a gondoskodást és azt, hogy nyugodt szívvel Rátok bízhattuk a Kicsinyünket.
Köszi még 1x"
"Köszönjük az egész éves odafigyelést, törődést! Nagyon szerettünk odajárni, szuperek voltak az ünnepségek, nagyon jó volt a külön zenebölcsi, Zsófi sokat tanult! És nagyon jó érzés volt, hogy szakképzett gondozók voltak a gyerekekkel! Én például tanácsot is kértem sokszor bilizés, alvás stb. kérdésekben. :)
"Köszönjük a sok hangulatos ünnepséget, farsangot, húsvéti nyuszizást, ugrálóvárazást. Peti imádta ezeket a programokat. Olyan jó volt, hogy sosem kellett őt győzködni, hogy reggel elindulhassunk. Mindig vidáman ment hozzátok.
"Külön köszönet a fantasztikus fotókért, az egész család imádja őket!"
"Nekem nagy segítséget nyújtott az, hogy Tomi hozzátok járt, megtanult közösségben mozogni, beillessze a szabályokat is a saját irányvonalaiba és most, hogy óvodába ment neki magának is sokat jelent, hogy járt már bölcsibe. Ezt ő még nem tudja, de látom, hogy mekkora a különbség aközött, ahogy bölcsis múltú gyerekek veszik az akadályokat, meg ahogy a többiek. Külön jó nálatok, hogy a hangulat a ház miatt ilyen családiasabb, az óvoda most ehhez képest egy nagyüzemi gyerekmegőrzőnek tűnik. Mindenki aranyos ott is, csak nagyon sokan vannak :-D
Sokat gondolok rátok, időnként a Tomi is mondogatja, hogy bölcsibe megyünk :-D
Nyáron biztos megyünk majd és addig is sok sikert kívánok!!"
"Szerettünk hozzátok járni, és jó érzés, hogy tudom, a kis törpénk fel van készítve arra, hogy oviba menjen. Köszönjük!"
"Nagyon szuper volt a nyári program, amikor mentem a gyerekekért, olyan érzésem volt mindig, hogy piknik van nálatok a kertben. Nagy segítség volt, hogy az oviszünetben is nyitva voltatok."